ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1698/02

υποβολή: Ilda Figueiredo (GUE/NGL) προς την Επιτροπή

(12 Ιουνίου 2002)

Θέμα: Δράσεις ενημέρωσης στον τομέα της Κονής Γεωργικής Πολιτικής

Πληροφορήθηκα ότι η ARP — Σύνδεσμος για την Προστασία της Πορτογαλικής Υπαίθρου —πέβαλε εκ νέου και εντός των τακτών προθεσμιώνποψηφιότητα στην ΓΔ Γεωργίας (κατόπιν της απορρίψεως άλληςποψηφιότητάς της για το πρόγραμμα δραστηριοτήτων) για τη διοργάνωση μιάς διάσκεψης για την ύπαιθρο με συγκεκριμένο θέμα Ο ρόλος της Ανάπτυξης της Υπαίθρου στο μέλλον της ΚΓΠ, η οποία εντάσσεται στο πλαίσιο του Κανονισμού (ΕΚ) αριθ. 814/2000(1) του Συμβουλίου περί δράσεων ενημέρωσης στον τομέα της Κοινής Γεωργικής Πολιτικής.

Λαμβανομένηςπόψη της σπουδαιότητας της πρωτοβουλίας αλλά και της ανάγκης ταχείας έγκρισής της η οποία συνεπάγεται επιχορήγηση από την ΓΔ Γεωργίας που να αντιστοιχεί στο 75 % των δαπανών, όπως συμβαίνει με τα Διαρθρωτικά Ταμεία προκειμένου περί των περιοχών του στόχου αριθ. 1, ζητώ από την Επιτροπή να με ενημερώσει σχετικά με την προαναφερθείσαποψηφιότητα, κυρίως δε πότε ενδέχεται να εγκριθεί.

(1) ΕΕ L 100 της 20.4.2000, σελ. 7.

Απάντηση του κ. Fischler εξ ονόματος της Επιτροπής

(10 Ιουλίου 2002)

Η Επιτροπή επιβεβαιώνει την κατάθεση, εκ μέρους της ένωσης ARP, μιας αίτησης επιχορήγησης με βάση τον κανονισμό (ΕΚ) αριθ. 814/2000 του Συμβουλίου της 17ης Απριλίου 2000, περί δράσεων ενημέρωσης στον τομέα της Κοινής Γεωργικής Πολιτικής (γραμμή του προϋπολογισμού B1-382) που αφορά την οργάνωση συνεδρίου με αντικείμενο τον κόσμο τηςπαίθρου.

Αφού οι αιτήσεις επιχορήγησης εξετάστηκαν από επιτροπή σύμφωνα με τη διαδικασία πολλών σταδίων (επιλεξιμότητα, αξιολόγηση) που προηγούνται της απόδοσης των επιχορηγήσεων, η εξέταση αυτή ευρίσκεταιπό έρευνα. Πριν από το τέλος της εξέτασης αυτής δεν μπορεί να γίνει γνωστό το αποτέλεσμα σχετικά με την παροχή των επιχορηγήσεων και, ειδικότερα σχετικά με την αίτηση της ARP.

Υπό τις ανωτέρω συνθήκες δεν μπορεί να δοθεί καμία πληροφορία πριν περατωθεί η διαδικασία αυτή, που αναμένεται να εισέλθει στην τελική της φάση τον Ιούλιο 2002.
ΓΡΑΠΤΗ ΕΡΩΤΗΣΗ E-1703/02

υποβολή: Paulo Casaca (PSE) προς την Επιτροπή

(13 Ιουνίου 2002)

Θέμα: Ενίσχυση C 35/02 — Προσαρμογή του εθνικού φορολογικού συστήματος στις ιδιαιτερότητες της αυτόνομης περιφέρειας των Αζορών

Ζητώ από την Επιτροπή αντίγραφα όλης της αλληλογραφίας για την οποία κάνει λόγο στην επιστολή της της 24ης Απριλίου 2002(1) μέσω της οποίας κοινοποίησε στην Πορτογαλία την απόφασή της να κινήσει τη διαδικασία που προβλέπει το άρθρο 88, παράγραφος 2, της Συνθήκης ΕΚ σχετικά με την ενίσχυση C 35/02 (ex NN 10/2000).

(1) EE C 127, της 29.5.2002, σελ. 16 κ.ε.

Απάντηση του κ. Monti εξ ονόματος της Επιτροπής

(26 Ιουλίου 2002)

Το αίτημα του Αξιότιμου Μέλους του Κοινοβουλίου θα αντιμετωπιστεί σύμφωνα με τις διατάξεις του κανονισμού αριθ. (ΕΚ) 1049/2001 τους Κοινοβουλίου και του Συμβουλίου της 30ής Μαΐου 2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1).

(1) ΕΕ L 145 της 31.5.2001.
ΓΡΑΠΤΗ ΕΡΩΤΗΣΗ P-1024/02

υποβολή: Claude Moraes (PSE) προς το Συμβούλιο

(5 Απριλίου 2002)

Θέμα: Ελεύθερη κυκλοφορία των ατόμων και επιδόματα θανάτου στην ΕΕ

Το αίτημα ατόμου από την εκλογική μου περιφέρεια, μητέρας ενός Βρετανούπήκοου ο οποίος πέθανε εν ώρα εργασίας και ο οποίος διέμενε στην Ολλανδία, για επίδομα κηδείας απορρίφθηκε νόμιμα από μια Βρετανική επιτροπή αρμόδια για ζητήματα επιδομάτων (British Benefits Agency), μετά την επιστροφή της σωρού του γιού της στο Ηνωμενό Βασίλειο για την ταφή, που η ίδια η μητέρα οργάνωσε. Η απόρριψη έγινε παρά το γεγονός ότι το άτομο αυτό λαμβάνει στήριξη εισοδήματος, και θεωρείται έγκυρη με τη δικαιολογία ότι ο αποθανών δεν ήταν κάτοικος Ηνωμένου Βασιλείου την ώρα του θανάτου του.

Συμφωνεί το Συμβούλιο ότι το συμβάν αυτό αντιπροσωπεύει μια σημαντική παρέκκλιση από τις αξίες και τα αγαθά εργασίας μιας Ευρωπαϊκής Ένωσης ελεύθερης κυκλοφορίας ατόμων·

Πρόκειται το Συμβούλιο να εξετάσει την τροποποίηση του Κανονισμού 1408/71(1), προκειμένου να αποτρέψει την επανάληψη μιας τέτοιας κατάστασης· Πολίτες που δεν έχουν την οικονομική δυνατότητα να καλύψουν τα έξοδα μιας κηδείας δεν πρέπει να επιβαρύνονται με τέτοιο τρόπο απ'ευθείας από την ένωση της Ευρώπης.

Αυτή την στιγμή, η Ευρώπη παρέχει κάποια αποζημίωση σε αυτούς που ζημιώνονται από αυτές τις ελλείψεις·

(1) ΕΕ L 149 της 5.7.1971, σελ. 2.

Απάντηση

(30 Σεπτεμβρίου 2002)

Παραπέμπουμε τον Αξιότιμο κ. Βουλευτή στην απάντηση που έδωσε ήδη το Συμβούλιο στις ερωτήσεις Ε-0209/02 και Ε-0343/02 της κας Ulpu Iivari και της κας Eija-Riitta Korhola αντιστοίχως.
ΓΡΑΠΤΗ ΕΡΩΤΗΣΗ P-1323/02

υποβολή: John Cushnahan (PPE-DE) προς το Συμβούλιο

(2 Μαΐου 2002)

Θέμα: Ευρωπαϊκό ένταλμα σύλληψης

Το περιεχόμενο των προτάσεων για το ευρωπαϊκό ένταλμα σύλληψης ενεκρίθη από το Συμβούλιο Υπουργών τον παρελθόντα Νοέμβριο. Ο Ιρλανδός Γενικός Εισαγγελέας ισχυρίσθηκε τον παρελθόντα Δεκέμβριο σε διάσκεψη στο Τρίερ της Γερμανίας ότι δεν πραγματοποιήθηκαν διαβουλεύσεις με την Ιρλανδία. Πότε ακριβώς πραγματοποιήθηκαν για πρώτη φορά διαβουλεύσεις με την Ιρλανδία σχετικά·

Απάντηση

(3 Οκτωβρίου 2002)

Η Επιτροπήπέβαλε στο Συμβούλιο, στις 19 Σεπτεμβρίου 2001, πρόταση απόφασης-πλαισίου του Συμβουλίου σχετικά με το ευρωπαϊκό ένταλμα σύλληψης και τις διαδικασίες παράδοσης μεταξύ κρατών μελών.

Η πρόταση αυτή, όπως όλες οι νομοθετικές προτάσεις της Επιτροπής, δημοσιεύθηκε(1).

Το Συμβούλιο εξέδωσε τυπικά την απόφαση-πλαίσιο κατά τη σύνοδό του στις 13 Ιουνίου 2002. Κατά τη σύνοδο αυτή, η αντιπροσωπία της Ιρλανδίας καταχώρησε δύο δηλώσεις στα πρακτικά του Συμβουλίου. Η Ιρλανδία, ως μέλος του Συμβουλίου, συμμετείχε στην (ομόφωνη) έκδοση της απόφασης-πλαισίου.

(1) EE C 332 της 27.11.2001.
ΓΡΑΠΤΗ ΕΡΩΤΗΣΗ E-1295/02

υποβολή: Mario Mauro (PPE-DE) προς το Συμβούλιο

(7 Μαΐου 2002)

Θέμα: Αποκλεισμός της βασιλικής της Θείας Γέννησης στη Βηθλεέμ

Στις 2 Απριλίου, 230 περίπου ένοπλοι Παλαιστίνιοι, μεταξύ των οποίων 30 εθνοφρουροί, εισήλθαν στη βασιλική της Θείας Γέννησης στη Βηθλεέμ, αναζητώντας καταφύγιο απέναντι στα ισραηλινά στρατεύματα που είχαν προελάσει στα Εδάφη. Δεκάδες παλαιστίνιων πολιτών, πέραν των μοναχών και ιερέων, καθολικών, ελληνορθόδοξων και αρμένιων, βρίσκονται σήμερα μέσα στο κτιριακό συγκρότημα.

Οι έγκλειστοι στο ναό της Θείας Γέννησης έχουν επανειλημμένα καταγγείλει τις συνθήκεςγιεινής που επικρατούν μέσα στα κτίρια. Τα πτώματα δύο Παλαιστίνιων που χτυπήθηκαν από επίλεκτους σκοπευτές της Τσαχάλ παραμένουν μέσα στο συγκρότημα περισσότερο από μία εβδομάδα.

Με ποιο τρόπο σκοπεύει να ενεργήσει το Συμβούλιο για την αντιμετώπιση του σοβαρότατου προβλήματος του αποκλεισμού της βασιλικής της Θείας Γέννησης στη Βηθλεέμ από στρατιωτικές δυνάμεις·

Δεν θεωρεί σκόπιμο το Συμβούλιο να συμβάλει στην εξασφάλιση διαδρόμου ή ασφαλούς διόδου για την αποστολή βοήθειας πρώτης ανάγκης (όπως τρόφιμα και φάρμακα) στους πολιορκημένους, με τη μεσολάβηση αμερόληπτων διεθνών εγγυητών·

Απάντηση

(30 Σεπτεμβρίου 2002)

Όπως γνωρίζει ο αξιότιμος κύριος βουλευτής, ο αποκλεισμός έχει αρθεί εν τω μεταξύ. Η ΕΕ και ιδιαίτερα ο Ύπατος Εκπρόσωπος κ. Σολάνα διεδραμάτισαν ουσιαστικό ρόλο για την εκτόνωση της κρίσης. Μια από τις σημαντικές προκλήσεις ήταν η εξεύρεση των κρατών που θαποδέχονταν τους 13 Παλαιστινίους που ήταν αποκλεισμένοι στην εκκλησία. Το Συμβούλιοιοθέτησε στις 21 Μαΐου 2002 Κοινή θέση σχετικά με την προσωρινήποδοχή ορισμένων Παλαιστινίων σε κράτη μέλη της Ευρωπαϊκής Ένωσης. Δώδεκα Παλαιστίνιοι της ομάδας των δεκατριών έγιναν προσωρινά δεκτοί από ορισμένα κράτη μέλη για ανθρωπιστικούς λόγους. Ο δέκατος τρίτος έγινε δεκτός από τρίτη χώρα.
ΓΡΑΠΤΗ ΕΡΩΤΗΣΗ E-1466/02

υποβολή: Chris Davies (ELDR) προς την Επιτροπή

(27 Μαΐου 2002)

Θέμα: Jim Currie

Σε συνέχεια της απάντησης που έδωσε ο κ. Kinnock στις 19 Απριλίου 2002 στη γραπτή ερώτηση Ρ-0825/02(1), μπορεί να γνωστοποιήσει η Επιτροπή το αποτέλεσμα της έρευνάς της ως προς το αν ο πρώην Γενικός Διευθυντής της ΓΔ Περιβάλλοντος συμμορφώνεται με τις σχετικές διατάξεις των κανονισμών προσωπικού των ΕΚ αναλαμβάνοντας καθήκοντα διοικητικού στελέχους της British Nuclear Fuels Ltd (Βρετανικά Πυρηνικά Καύσιμα ΕΠΕ)·

(1) ΕΕ C 205 E της 29.8.2002, σελ. 221.

Απάντηση του κ. Kinnock εξ ονόματος της Επιτροπής

(5 Ιουλίου 2002)

Όπως ανακοινώθηκε το Μάιο του 2001, η Επιτροπή επανεξέτασε την περίπτωση του κ. James Currie, πρώην Γενικού Διευθυντή της ΓΔ Περιβάλλοντος, και κατέληξε στο συμπέρασμα ότι αυτός δύναται να αναλάβει θέση διευθυντή, χωρίς εκτελεστικές αρμοδιότητες, της BNFL, θέση στην οποία διορίστηκε από την κυβέρνηση του Ηνωμένου Βασιλείου. Οι αρμόδιες αρχές της Επιτροπής έλαβανπόψη τους το γεγονός ότι είχε παρέλθει διάστημα άνω του έτους από τότε που ο κ. Currie δεν είχε πλέον καμία αρμοδιότητα σε θέματα πυρηνικής ασφάλειας, όπως και το γεγονός ότι ο κ. Currie είχε δηλώσει γραπτώς ότι δεν κατείχε πλέον κανένα πληροφοριακό στοιχείο σε γραπτή, ηλεκτρονική ή οποιαδήποτε άλλη μορφή, το οποίο θα μπορούσε να κριθεί ως εμπιστευτικό ή πολιτικά ευαίσθητο στοιχείο, στον τομέα της ακτινοπροστασίας.

Ο κ. Currie ανέλαβε γραπτή δέσμευση ότι, ως μέλος του Διοικητικού Συμβουλίου χωρίς διευθυντικές αρμοδιότητες, θα αποφύγει την εμπλοκή του στη λήψη οποιασδήποτε εκτελεστικής αποφάσεως ή τη συμμετοχή του σε ομάδα πιέσεως. Ανέλαβε επίσης 3 δεσμεύσεις τις οποίες η Επιτροπή απαιτούσε ως προαπαιτούμενο για το διορισμό του. Κατά συνέπεια, ο κ. Currie δεν πρόκειται να χρησιμοποιεί ή να μεταφέρει οποιαδήποτε πληροφορία εμπιστευτική ή πολιτικά ευαίσθητη, που να είναι συναφής με την πυρηνική ασφάλεια ή την ακτινοπροστασία, πληροφορία που θα μπορούσε να είχε περιέλθει σε γνώση του καθόσο χρόνο ήταν Γενικός Διευθυντής της Γενικής Διεύθυνσης Περιβάλλοντος· επίσης, θα απέχει από την καθοιονδήποτε τρόπο εμπλοκή του σε ζητήματα συναφή προς τη διαδικασία για παράβαση που κινήθηκε από την Επιτροπή όσον αφορά τις δραστηριότητες της British Nuclear Fuels (Βρετανικά Πυρηνικά Καύσιμα)· τέλος, ότι οι δραστηριότητές του στην BNFL δεν θα αρχίσουν πριν την 1η Νοεμβρίου 2002.
ΓΡΑΠΤΗ ΕΡΩΤΗΣΗ P-1041/02

υποβολή: Jules Maaten (ELDR) προς την Επιτροπή

(8 Απριλίου 2002)

Θέμα: Υποχρέωση δημοσιεύσεως των ετήσιων λογαριασμών επιχειρήσεων στο Διαδίκτυο

Βάσει της ευρωπαϊκής οδηγίας για τις εταιρείες, μια επιχείρησηποχρεούται να ανακοινώσει ότι οι ετήσιοι λογαριασμοί της έχουν κατατεθεί στο Εμπορικό Επιμελητήριο, στην ενδεδειγμένη από το κράτος μέλος της εφημερίδα. Επίσης, πρέπει να δημοσιεύονται οι αλλαγές στην επιχείρηση και στην διοίκησή της. Στην Ολλανδία, ο κ. Stef Blok, μέλος της Κάτω Βουλής,ποστηρίζει ότι οι απαιτήσεις αυτές αποτελούν διοικητικό βάρος στην επιχείρηση πέραν της επιβάρυνσης του κόστους δημοσίευσης. Λαμβάνονταςπόψη την σύγχρονη εξέλιξη της τεχνολογίας, η δαπάνη αυτή αποτελεί περιττό έξοδο και αντιβαίνει προς τον στόχο που θέλει να καταστεί η Ευρώπη του 2010 η περισσότερο δυναμική και βασισμένη στη γνώση οικονομία, σε παγκόσμιο επίπεδο. Προτίθεται άραγε η Ευρωπαϊκή Επιτροπή να εκπονήσει προτάσεις προκειμένου να απλοποιήσει τηνποχρέωση δημοσιεύσεως επιτρέποντας την δημοσίευση στο Διαδίκτυο·

Απάντηση του κ. Bolkestein εξ ονόματος της Επιτροπής

(6 Μαΐου 2002)

Οι απαιτήσεις όσον αφορά τηνποχρεωτική δημοσιοποίηση και καταχώρηση των πράξεων και στοιχείων εταιριών περιορισμένης ευθύνης καθορίζονται στην πρώτη οδηγία 68/151/ΕΟΚ του Συμβουλίου της 9ης Μαρτίου 1965 περί συντονισμού των εγγυήσεων που απαιτούνται στα κράτη μέλη εκ μέρους των εταιριών, κατά την έννοια του άρθρου 58, δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες(1) (η Πρώτη Οδηγία Εταιρικού Δικαίου).

Στο πλαίσιο της τέταρτης φάσης της διαδικασίας για την Απλούστευση της Νομοθεσίας για την Εσωτερική Αγορά (SLIM), μια ομάδα εργασίας εξέδωσε το Σεπτέμβριο του 1999 έκθεση όσον αφορά την απλούστευση της Πρώτης και Δεύτερης Οδηγίας Εταιρικού Δικαίου. Οι κύριες συστάσεις όσον αφορά την Πρώτη Οδηγία συνίστανται κυρίως στην ανάγκη να επισπευσθούν η καταχώρηση και η δημοσιοποίηση πράξεων και στοιχείων των εταιριών με τη χρήση της σύγχρονης τεχνολογίας.

Η Επιτροπή επεξεργάζεται πρόταση οδηγίας για την τροποποίηση της Πρώτης Οδηγίας Εταιρικού Δικαίου βάσει των συστάσεων SLIM. Η πρόταση αναμένεται να εκδοθεί από την Επιτροπή πριν το καλοκαίρι.

Ο εκσυγχρονισμός της πρώτης οδηγίας δεν θα βοηθήσει μόνο να επιτευχθεί ο στόχος της ταχύτερης και ευκολότερης πρόσβασης των ενδιαφερομένων σε πληροφορίες που αφορούν εταιρίες, αλλά θα απλοποιήσει σημαντικά τις διατυπώσεις δημοσιοποίησης που επιβάλλονται στις εταιρίες.

Πιο συγκεκριμένα, οι εταιρίες θα έχουν τη δυνατότητα να καταχωρήσουν πράξεις και στοιχεία σε χαρτί ή ηλεκτρονικά. Οι ενδιαφερόμενοι θα μπορούν να εξασφαλίσουν αντίγραφο των εν λόγω πράξεων και στοιχείων σε χαρτί ή ηλεκτρονικά. Τα κράτη μέλη θα μπορούν να διατηρήσουν το εθνικό δελτίο, που έχει καθορισθεί για τη δημοσίευση πράξεων και στοιχείων των εταιριών, σε ηλεκτρονική μορφή ή να αντικαταστήσουν την εν λόγω δημοσίευση με εξίσου αποτελεσματικά μέσα.

(1) ΕΕ L 65 της 14.3.1968.
ΓΡΑΠΤΗ ΕΡΩΤΗΣΗ P-1902/02

υποβολή: Ian Hudghton (Verts/ALE) προς την Επιτροπή

(24 Ιουνίου 2002)

Θέμα: Αλιεία ειδών εκτός ποσόστωσης στη Β. Θάλασσα

Μπορεί η Επιτροπή:

- να παράσχει έναν κατάλογο των ειδών εκτός ποσόστωσης στη Β. Θάλασσα με μια ανάλυση σχεικά με την εμπορική τους αξία·

- να εκθέσει του πιθανούς κινδύνους αλίευσης ειδών που περιλαμβάνονται στην ποσόστωσηπό μορφήν παρεμπίπτοντος αλιεύματος κατά την αλιεία των ειδών εκτός ποσόστωσης στη Β. Θάλασσα·

- να επιβεβαιώσει ότι έχει αξιολογήσει τις επιπτώσεις επί του οικοσυστήματος στη Β. Θάλασσα, της αυξημένης αλιευτικής δραστηριότητας των κρατών μελών σε είδη εκτός ποσόστωσης από το 2003 και ότι θα διατεθούν πρόσθετοι οικονομικοί και ανθρώπινοι πόροι για τον έλεγχο και την επιτήρηση προκειμένου να αντιμετωπισθούν οι προκλήσεις που θέτει η ελεύθερη πρόσβαση·

Απάντηση του κ. Fischler εξ ονόματος της Επιτροπής

(15 Ιουλίου 2002)

Διάφορα είδη ψαριών της Βόρειας Θάλασσας δενπόκεινται σε συνολικά επιτρεπόμενα αλιεύματα (TAC) και ποσοστώσεις. Γνωρίζουμε πολύ λίγα πράγματα για την κατάσταση των αποθεμάτων αυτών. Πρόκειται για ορισμένα είδη πλατύψαρων (ιδίως καλκάνι του Καναδά, γλώσσα, καλκάνι) και στρογγυλόψαρων (όπως καπόνια, γατόψαρα, δράκαινες). Κάποια ασπόνδυλα είδη όπως είναι τα καλαμάρια απαντώνται επίσης στη Βόρεια Θάλασσα.

Ωστόσο, είναι αμφίβολο εάν η στοχοθετημένη εκμετάλλευση αυτών των ειδών μπορεί να είναι δυνατή ή οικονομικά βιώσιμη. Τα καλαμάρια μπορούν, κατ' αρχήν, να αλιευθούν χωρίς ναπάρχουν παρεμπίπτοντα αλιεύματα ειδών πουπόκεινται σε ποσοστώσεις. Διάφορα άλλα είδη εκτός ποσόστωσης διαβιώνουν στον πυθμένα της θάλασσας ή κοντά σ' αυτόν και η εκμετάλλευσή τους θα είχε ως συνέπεια παρεμπίπτοντα αλιεύματα ειδών πουπόκεινται σε ποσοστώσεις, για πολλά εκ των οποίωνπάρχει ήδη πλήρης εκμετάλλευση, και μάλισταπεραλίευση, και για μερικά εκ των οποίων θα πρέπει να ληφθούν μέτρα ανασύστασης των αποθεμάτων τους.

Η Επιτροπή δεν διαθέτει επαρκείς πληροφορίες για να καταρτίσει πλήρη πίνακα της εμπορικής αξίας των ειδών που δενπόκεινται σε ποσοστώσεις σε καθένα από τα κράτη μέλη. Για παρόμοιους λόγους, δενπάρχει επιστημονική αξιολόγηση του ενδεχόμενου αντίκτυπου στο οικοσύστημα από αυξημένη αλιευτική δραστηριότητα εκ μέρους των κρατών μελών ειδών εκτός ποσόστωσης.

Όσον αφορά τον έλεγχο και τη διαχείριση των αλιευμάτων, η Επιτροπή επισημαίνει ότι οι δραστηριότητες αυτές ανήκουν στην αρμοδιότητα των κρατών μελών. Στο σημείο 3.4 της κοινοποίησης για τη μεταρρύθμιση της Κοινής Αλιευτικής Πολιτικής που δημοσιεύθηκε πρόσφατα (Χάρτης πορείας), η Επιτροπή αναφέρει ότι θα προτείνει τη δημιουργία μίας κοινής δομής επιθεώρησης, σε κοινοτικό επίπεδο, που θα είναι επιφορτισμένη με το συντονισμό των πολιτικών και των δραστηριοτήτων επιθεώρησης των κρατών μελών και της Επιτροπής.
ΓΡΑΠΤΗ ΕΡΩΤΗΣΗ E-0461/02

υποβολή: Stavros Xarchakos (PPE-DE) προς την Επιτροπή

(22 Φεβρουαρίου 2002)

Θέμα: Παύση λειτουργίας του αεροδρομίου του Ελληνικού στην Αθήνα

Όπως είναι γνωστό, στην Αθήνα άρχισε πρόσφατα η λειτουργία του νέου αεροδρομίου των Σπάτων ενώ ταυτόχρονα, οι ελληνικές αρχές αποφάσισαν το κλείσιμο του αεροδρομίου του Ελληνικού που εξυπηρετούσε την Αθήνα παλαιότερα. Αυτή η απόφαση έχει δημιουργήσει πολλά ερωτηματικά, όπως για παράδειγμα τί θα συμβεί σε περιπτώσεις ανάγκης όταν το αεροδρόμιο των Σπάτων δεν θα λειτουργεί και δεν θαπάρχει άλλο εναλλακτικό αεροδρόμιο. Πρόσφατο παράδειγμα μιας τέτοιας κατάστασης έζησε η Αθήνα με το κλείσιμο του αεροδρομίου των Σπάτων εξαιτίας των χιονοπτώσεων που είχε σαν αποτέλεσμα την ακύρωση πολλών πτήσεων και την ταλαιπωρία εκατοντάδων πολιτών.

Επιπλέον, σύμφωνα με δημοσιεύματα του ελληνικού Τύπου, με το κλείσιμο του αεροδρομίου του Ελληνικού προκύπτουν πολλά προβλήματα όπως το ότι η Ολυμπιακή Αεροπορία αδυνατεί να μετεγκατασταθεί στα Σπάτα, το σύστημα αερομεταφοράς ασθενών του ΕΚΑΒ βρίσκεται αυτή τη στιγμή στον αέρα, ενώ τεράστιο

είναι, επίσης, το πρόβλημα με τις ιδιωτικές σχολές αεροπλοΐας. Όπως αναφέρει χαρακτηριστικά ο πρόεδρος του Συνδέσμου Χειριστών και Ιδιοκτητών Αεροσκαφών το κλείσιμο του Ελληνικού δεν θα δημιουργήσει απλώς πρόβλημα στην αεροπορική εκπαίδευση, θα την καταργήσει .

Ποιά είναι η άποψη της Επιτροπής αναφορικά με το κλείσιμο του αεροδρομίου του Ελληνικού· Οι ελληνικές αρχές τη συμβουλεύτηκαν πριν προχωρήσουν στο κλείσιμο του αεροδρομίου αυτού· Υπάρχουν αντίστοιχα παραδείγματα από άλλες χώρες της Ε.Ε. όπου η λειτουργία ενός νέου αεροδρομίου είχε σαν αποτέλεσμα το κλείσιμο ενός παλαιότερου· Σε ποιές πρωτεύουσες της Ε.Ε. λειτουργούν ταυτόχρονα περισσότερα του ενός αεροδρόμια·

Απάντηση της κας de Palacio εξ ονόματος της Επιτροπής

(4 Απριλίου 2002)

Οι αποφάσεις για την κατασκευή και επέκταση αερολιμενικώνποδομών, καθώς και για τη διάθεση δημοσίων κονδυλίων στους αερολιμένες ενός κράτους μέλους, εμπίπτουν στην αρμοδιότητα των αρχών του συγκεκριμένου κράτους μέλους. Επίσης, οι αποφάσεις για το κλείσιμο ενός αερολιμένα αποτελούν και αυτές αρμοδιότητα των αρμοδίων εθνικών αρχών. Η Επιτροπή αδυνατεί επομένως να σχολιάσει το κλείσιμο του αερολιμένα του Ελληνικού.

Οι ελληνικές αρχές δεν συμβουλεύθηκαν την Επιτροπή πριν λάβουν την απόφαση να κλείσουν το Ελληνικό. Δεν είχαν άλλωστε τέτοιαποχρέωση ή ανάγκη.

Ο παλαιός αερολιμένας Riem του Μονάχου στη Γερμανία έκλεισε το 1992 όταν άνοιξε ο νέος αερολιμένας Erding.

Οι πρωτεύουσες στην Ευρωπαϊκή Ένωση που εξυπηρετούνται από περισσότερους του ενός αερολιμένες είναι το Βερολίνο (Schoenefeld, Tegel, Tempelhof), το Παρίσι (Charles de Gaulle, Orly), η Ρώμη (Fiumicino, Ciampino, Urbe), η Στοκχόλμη (Arlanda, Bromma, Skavsta) και το Λονδίνο (City, Gatwick, Heathrow, Stansted).
ΓΡΑΠΤΗ ΕΡΩΤΗΣΗ E-1422/02

υποβολή: Eluned Morgan (PSE) προς την Επιτροπή

(23 Μαΐου 2002)

Θέμα: Τα έργα που χρηματοδοτούνται από την ΕΕ στο Ισραήλ

Το παρακάτω κείμενο δημοσιεύτηκε με μορφή γράμματος στην βρετανική εφημερίδα Guardian στις 6 Απριλίου 2002. Συμφωνεί η Επιτροπή με τα θέματα που ανέκυψαν·

Πολλά εθνικά και ευρωπαϊκά ιδρύματα πολιτισμού και έρευνας, συμπεριλαμβανομένου ιδιαίτερα εκείνα που χρηματοδοτούνται από την ΕΕ και το Ευρωπαϊκό Ίδρυμα Επιστημών, θεωρούν το Ισραήλ ως ένα ευρωπαϊκό κράτος με σκοπό την απονομή επιχορηγήσεων και συμβάσεων. Δε θα ήταν συνεπώς επίκαιρο να ζητηθεί πλέον και σε εθνικό και σε ευρωπαϊκό επίπεδο μια αναβλητική απόφαση μιας τέτοιαςποστήριξης εκτός εάν και μέχρι το Ισραήλ τηρήσει τις αποφάσεις των Ηνωμένων Εθνών και ξεκινήσει σοβαρές ειρηνευτικές διαπραγματεύσεις με τους Παλαιστινίους στα σημεία που προτάθηκαν σε πολλά ειρηνευτικά σχέδια, συμπεριλαμβανομένου του πιο πρόσφατου που χορηγήθηκε από το Σύνδεσμο των Σαουδαράβων και των Αράβων·

Απάντηση του κ. Patten εξ ονόματος της Επιτροπής

(14 Ιουνίου 2002)

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι το Ισραήλ δεν συγκαταλέγεται μεταξύ των δικαιούχων της διμερούς βοήθειας της Κοινότητας. Πράγματι, λόγω τουψηλού ΑΕγχΠ (Ακαθάριστο Εγχώριο Προϊόν) του ανά κάτοικο, το Ισραήλ δεν αποτελεί επιλέξιμη χώρα για τα διμερή προγράμματα συνεργασίας που χρηματοδοτούνται από την Κοινότητα (πρόγραμμα MEDA). Ωστόσο, ορισμένες οργανώσεις της κοινωνίας των πολιτών του Ισραήλ συμμετέχουν σε περιφερειακά προγράμματα με άλλους εταίρους της περιοχής.

Το Ισραήλ συμμετέχει ως συνεργαζόμενος εταίρος στο 5ο Πρόγραμμα-πλαίσιο Επιστημονικής και Τεχνικής Συνεργασίας, αλλά συμβάλλει στον προϋπολογισμό του εν λόγω προγράμματος κατάναλογία προς το ΑΕγχΠ του.

Σχετικά με το θέμα ενός ενδεχόμενου μορατόριουμ, η Επιτροπή, αν και προβληματίζεται έντονα για τη σημερινή επικρατούσα κατάσταση, και ιδίως για τις παραβιάσεις των ανθρωπίνων δικαιωμάτων, θεωρεί ότι είναι σημαντικό να διατηρηθούν οι σχέσεις με το Ισραήλ. Στο στάδιο αυτό, η αναστολή των σχέσεων δεν θα οδηγούσε σε μεγαλύτερη ευαισθητοποίηση των ισραηλινών αρχών έναντι των προβληματισμών της Ένωσης. Έτσι, κρίνεται σκόπιμο να συνεχιστεί η χρησιμοποίηση όλων των μηχανισμών που προβλέπονται στη συμφωνία σύνδεσης, ούτως ώστε η Ένωση να μπορέσει να προβάλει τις απόψεις της στις ισραηλινές αρχές, σε όλα τα επίπεδα.
ΓΡΑΠΤΗ ΕΡΩΤΗΣΗ E-1109/02

υποβολή: Christos Zacharakis (PPE-DE)και Konstantinos Hatzidakis (PPE-DE) προς το Συμβούλιο

(18 Απριλίου 2002)

Θέμα: Διασφάλιση της προστασίας των ανθρωπίνων δικαιωμάτων στην Αλγερία

Ενόψει των βασικών παραβιάσεων που παρατηρούνται στον τομέα του σεβασμού και της προστασίας των ανθρωπίνων δικαιωμάτων στην Αλγερία και ενόψει του νέου πλαισίου συνεργασίας μεταξύ της Ε.Ε. και των Μεσογειακών χωρών που σύμφωνα με την απόφαση της Ε.Ε. θα πρέπει να βασίζεται στις αρχές περί ανθρωπίνων δικαιωμάτων, πώς προτίθεται το Συμβούλιο να διασφαλίσει ότι η κατάσταση ανθρωπίνων δικαιωμάτων στην Αλγερία θα αποτελέσει ιδιαίτερο θέμα συζητήσεως σε όλες τις συναντήσεις που θα διεξαχθούν στο πλαίσιο του Συμβουλίου Σύνδεσης της Ε.Ε. με την Αλγερία, σε εφαρμογή της διαδικασίας της Ευρω-Μεσογειακής Συνεργασίας (Barcelona Process);

Απάντηση

(3 Οκτωβρίου 2002)

Το Συμβούλιο παρακολουθεί με μεγάλη προσοχή τα θέματα που συνδέονται με το σεβασμό των δικαιωμάτων του ανθρώπου στην Αλγερία. Το 1997, άρχισε πολιτικός διάλογος με την Αλγερία σεπουργικό επίπεδο, επ' ευκαιρία του οποίου το Συμβούλιο — εκπροσωπούμενο από την Τρόικα — θίγει τακτικά τα θέματα που αφορούν το σεβασμό των δικαιωμάτων του ανθρώπου και επισημαίνει με έμφαση ότι οποιαδήποτε παρεκτροπή και οποιαδήποτε κατάχρηση ακόμα και στα πλαίσια της καταπολέμησης της τρομοκρατίας πρέπει να αποφεύγεται.

Η συμφωνία ευρω-μεσογειακής σύνδεσηςπογράφηκε με την Αλγερία στις 22 Απριλίου 2002 στη Βαλένθια και θα τεθεί σε ισχύ μετά τη σύμφωνη γνώμη του Ευρωπαϊκού Κοινοβουλίου και την κύρωσή της από τα κράτη μέλη. Ο σεβασμός των δικαιωμάτων του ανθρώπου αποτελεί ουσιώδες στοιχείο αυτής της συμφωνίας, το οποίο κατευθύνει την εξωτερική και την εσωτερική πολιτική των Μερών. Επιπλέον, η συμφωνία θεσμοθετεί τον τακτικό πολιτικό διάλογο σε διάφορα επίπεδα, και κυρίως στα πλαίσια του Συμβουλίου Σύνδεσης, σχετικά με όλα τα θέματα κοινού ενδιαφέροντος.

Εφόσον ο σεβασμός των δικαιωμάτων του ανθρώπου στην Αλγερία θα αποτελεί πρόβλημα, τα σχετικά θέματα θα περιλαμβάνονται στην ημερήσια διάταξη του πολιτικού διαλόγου, είτε αυτού που καθιερώθηκε το 1997 είτε αυτού που θα θεσμοθετηθεί με την έναρξη ισχύος της συμφωνίας σύνδεσης. Κατά τη συνάντηση πολιτικού διαλόγου, στις 5 Δεκεμβρίου 2001 στις Βρυξέλλες, το Συμβούλιο ζήτησε από την Αλγερία πληροφορίες για την τύχη αρκετών αγνοουμένων και την κάλεσε να συνεργαστεί με τους μηχανισμούς του ΟΗΕ και τις ΜΚΟ στον τομέα των δικαιωμάτων του ανθρώπου. Μια συνάντηση αυτού του τύπου, που πραγματοποιήθηκε στις 5 Ιουνίου στο Αλγέρι, έδωσε μια νέα ευκαιρία για συνέχιση της συζήτησης αυτών των θεμάτων με τις αρχές της Αλγερίας.